ddrg/super_eurlex huggingface dataset:
Apvienotā komiteja sanāk vismaz reizi gadā, pārmaiņus Savienībā un Seišelās, un sanāksmi vada tās rīkotāja Puse. Ja kāda no Pusēm to pieprasa, Apvienotā komiteja pulcējas ārkārtas sanāksmē.

2. Jebkura no Pusēm nekavējoties otrai Pusei paziņo par datorizētās sistēmas darbības traucējumiem, kuri šādu apmaiņu kavē. Šādos apstākļos ar nolīguma un pielikuma īstenošanu saistīto informāciju un dokumentus automātiski aizstāj ar dokumentiem papīra formā un to dara tā, kā noteikts pielikumā.

Šo nolīgumu provizoriski piemēro no dienas, kad Puses to parakstījušas. Tomēr provizorisko piemērošanu nesāk agrāk kā 2023. gada 1. janvārī.

Vispārīgi pienākumi

Seišelu kuģiem, kuriem zvejas atļauja izdota saskaņā ar šo nolīgumu, jāpilda Savienības kopējās zivsaimniecības politikas (KZP) noteikumi par saglabāšanas un kontroles pasākumiem un citi relevantie noteikumi, ar ko reglamentē zveju Savienības ūdeņos, un šā nolīguma noteikumi.

Zvejas zona

a) Pirms šā nolīguma provizoriskās piemērošanas sākuma Savienība dara Seišelām zināmas tās zvejas zonas ģeogrāfiskās koordinātas, kurā Seišelu kuģi drīkst darboties.

b) Seišelu kuģiem ir aizliegts riņķvadus tunzivju un tunzivjveidīgo sugu zivju baros izmantot apgabalos, kas, mērīti no bāzes līnijām, pēc kurām nosaka teritoriālos ūdeņus, atrodas 24 jūras jūdžu robežās no Majotas salas krastiem. Zvejas zonas noteikšanā ņem vērā arī to, ka pastāv aizsargājama jūras teritorija (AJT), kura aptver visu Majotas ekskluzīvo ekonomikas zonu (EEZ) un kuras mērķis ir veicināt Majotas jūras biodaudzveidību un atbalstīt vietējā zvejniecības sektora attīstību, un kura izveidota ar attiecīgu tiesību aktu (Décret 2010-71 du 18 janvier 2010 portant création du parc naturel marin de Mayotte) un no tā izrietošajiem pārvaldības pasākumiem.

c) Par visām zvejas zonas izmaiņām pirms to stāšanās spēkā paziņo Seišelu iestādēm.

Nodarbinātības nosacījumi

Zvejnieku nodarbināšanu reglamentē Starptautiskās Darba organizācijas (SDO) 1998. gada Deklarācija par pamatprincipiem un pamattiesībām darbā (grozīta 2022. gadā) un relevantās SDO konvencijas, to vidū par biedrošanās brīvību un par koplīgumu slēgšanas tiesību faktisku atzīšanu, par diskriminācijas izskaušanu attiecībā uz nodarbinātību un profesijām, par piespiedu darba un bērnu darba izskaušanu, par drošu un veselīgu darba vidi, kā arī par pienācīgiem darba un dzīves apstākļiem uz zvejas kuģiem.

II nodaļa

Zvejas iespējas

Zvejas iespējas, kas piešķirtas saskaņā ar šā nolīguma 5. pantu, saņem astoņi riņķvada kuģi, kuri zvejo tunzivis. Atbalsta kuģiem atļauju piešķir saskaņā ar šā pielikuma nosacījumiem un relevantajām Indijas okeāna tunzivju komisijas (IOTC) rezolūcijām.

Seišelu kuģi zvejas darbības Savienības ūdeņos veic tikai tad, ja tiem ir zvejas atļauja, kas izdota saskaņā ar nolīguma 6. pantu un šā pielikuma nosacījumiem.

III nodaļa

Zvejas atļaujas
PIELIKUMS

Savienība atbalsta šādus Starptautisko veselības aizsardzības noteikumu (2005) 59. panta grozījumus, kas izcelti pasvītrotā treknrakstā vai ar pārsvītrojumu:

59. pants. Stāšanās spēkā: laika posms noraidījumam vai atrunām

1.PVO konstitūcijas 22. panta izpildē paredzētais laika posms šo noteikumu vai to labojuma noraidīšanai vai atrunai ir 18 mēneši no dienas, kad ģenerāldirektors paziņojis, ka šos noteikumus vai to grozījumu pieņēmusi Pasaules Veselības asambleja. Jebkuram noraidījumam vai atrunai, ko ģenerāldirektors saņēmis pēc norādītā laika posma beigām, nav seku.

1.aPVO konstitūcijas 22. panta izpildē paredzētais laika posms šo noteikumu grozījuma noraidīšanai vai atrunai ir 9 mēneši no dienas, kad ģenerāldirektors paziņojis, ka šo noteikumu grozījumu pieņēmusi Pasaules Veselības asambleja. Jebkuram noraidījumam vai atrunai, ko ģenerāldirektors saņēmis pēc norādītā laika posma beigām, nav seku.

2.Šie noteikumi stājas spēkā 24 mēnešus pēc šā panta 1. punktā minētās paziņošanas dienas, un šo noteikumu grozījumi stājas spēkā 12 mēnešus pēc šā panta 1.a punktā minētās paziņošanas dienas, izņemot:

[..]

b)valsti, kura ir izdarījusi atrunu un kurai šie noteikumi vai to grozījums stājas spēkā, kā paredzēts 62. pantā;

[..]

3.Ja valsts attiecīgi šā panta 2. punktā norādītajos laika posmos nespēj šiem noteikumiem vai to grozījumam pilnīgi pielāgot savu iekšzemes likumdošanu un administratīvās vienošanās dokumentus, minētā valsts šā panta 1. vai 1.a punktā norādītajā piemērojamajā laika posmā iesniedz ģenerāldirektoram deklarāciju par neizpildītajiem pielāgojumiem un tos izpilda ne vēlāk kā 12 mēnešu laikā pēc šo noteikumu stāšanās spēkā attiecībā uz minēto dalībvalsti un ne vēlāk kā 6 mēnešu laikā pēc šo noteikumu grozījuma stāšanās spēkā attiecībā uz minēto dalībvalsti.

Savienība atbalsta arī tehniskos grozījumus Starptautisko veselības aizsardzības noteikumu (2005) 55. panta 3. punktā, 61. un 62. punktā un 63. panta 1. punktā. Minēto pantu grozījumi ir izcelti pasvītrotā treknrakstā un ar pārsvītrojumu:

55. pants. Grozījumi

[..]

3.Šo noteikumu grozījumi, ko atbilstoši šim pantam ir pieņēmusi Pasaules Veselības asambleja, stājas spēkā visās dalībvalstīs ar tiem pašiem noteikumiem, un uz tiem attiecas tās pašas tiesības un pienākumi, kā paredzēts PVO konstitūcijas 22. pantā un šo noteikumu 59. līdz 64. pantā, ievērojot minētajos pantos norādītos laika posmus attiecībā uz šo noteikumu grozījumiem.

61. pants. Noraidīšana

Ja valsts paziņo ģenerāldirektoram par šo noteikumu vai to grozījuma noraidīšanu 59. panta 1. vai 1.a punktā paredzētajā piemērojamajā laika posmā, šie noteikumi vai attiecīgais grozījums nestājas spēkā attiecībā uz minēto valsti. Jebkurš starptautiskais medicīniski sanitārais nolīgums vai noteikumi, kas uzskaitīti 58. pantā un kuru Puse valsts jau ir, paliek spēkā attiecībā uz tādu valsti.

62. pants. Atrunas
PASKAIDROJUMA RAKSTS

1.PRIEKŠLIKUMA KONTEKSTS

•Priekšlikuma pamatojums un mērķi

Ilgtspējīgas zivsaimniecības partnerattiecību nolīgums (IZPN) starp Eiropas Savienību un Kuka Salu valdību tika parakstīts attiecīgi 2016. gada 3. maijā un 2016. gada 14. maijā, un 2016. gada 14. maijā to sāka piemērot provizoriski astoņus gadus. Nolīgums tiek atjaunots automātiski un joprojām ir spēkā. Pirmo četru gadu protokolu par IZPN īstenošanu sāka provizoriski piemērot 2016. gada 14. oktobrī, un tā darbības termiņš beidzās 2020. gada 13. oktobrī. Gan nolīgums, gan protokols stājās spēkā 2017. gada 10. maijā.

Padome 2020. gada 7. jūlijā pieņēma lēmumu, ar ko Eiropas Komisiju pilnvaro sākt sarunas par jaunu protokolu, kuru pievieno IZPN starp Eiropas Savienību un Kuka Salu valdību (“Kuka Salas”), un par minētā nolīguma protokola, kura darbības termiņš beidzas 2020. gada 13. oktobrī, iespējamo pagarināšanu.

Pirmajā sarunu kārtā (2020. gada 16. jūlijā) Eiropas Savienības un Kuka Salu sarunvedēji vienojās, ka sarunu sarežģītības dēļ to noslēgšanai būs vajadzīgas vairākas sarunu kārtas. Tādēļ abas puses vienojās par protokola darbības termiņa pagarināšanu par ne vairāk kā vienu gadu, kā paredzēts Padomes dotajā pilnvarojumā. Šis pagarinājums tika noteikts ar nolīgumu vēstuļu apmaiņas veidā, kas tika parafēts 2020. gada 29. jūlijā Briselē un Rarotongā (Kuka Salas).

Protokola darbības termiņš tika pagarināts par vienu gadu no nākamās dienas pēc tam, kad abas puses parakstījušas vēstuļu apmaiņu, proti, no 2020. gada 14. novembra. Tātad pašreizējā protokola darbības termiņš beigsies 2021. gada 13. novembrī.

Komisija, pamatojoties uz attiecīgajām sarunu norādēm, risināja sarunas ar Kuka Salām, lai Eiropas Savienības vārdā noslēgtu jaunu IZPN īstenošanas protokolu. Šīm sarunām noslēdzoties, 2021. gada 28. jūlijā sarunvedēji protokolu parafēja. Jaunais protokols aptver trīs gadu periodu no protokola 11. pantā noteiktās provizoriskās piemērošanas sākuma dienas, proti, no dienas, kad abas puses to parakstījušas.

Protokola mērķis ir saskaņā ar zinātniskajiem ieteikumiem un Klusā okeāna rietumu un centrālās daļas zvejniecības komisijas (WCPFC) ieteikumiem piešķirt Savienības kuģiem zvejas iespējas Kuka Salu zvejas apgabalos pieejamā pārpalikuma robežās. Mērķis turklāt ir stiprināt Eiropas Savienības un Kuka Salu sadarbību, lai izveidotu tādas partnerattiecības, kurās abu pušu interesēs ir izstrādāt ilgtspējīgu zivsaimniecības politiku un nodrošināt zvejas resursu atbildīgu izmantošanu Kuka Salu zvejas apgabalos.
PIELIKUMS

EEZ APVIENOTĀS KOMITEJAS LĒMUMS

Nr. [...]

[datums],

ar ko groza EEZ līguma 31. protokolu (par sadarbību īpašās jomās, kas nav četras pamatbrīvības) un 37. protokolu (kurā ietverts 101. pantā paredzētais saraksts)

EEZ APVIENOTĀ KOMITEJA,

ņemot vērā Līgumu par Eiropas Ekonomikas zonu (“EEZ līgums”) un jo īpaši tā 86. un 98. pantu,

tā kā:

(1)Ir lietderīgi paplašināt EEZ līguma Līgumslēdzēju pušu sadarbību, attiecinot to arī uz Eiropas Parlamenta un Padomes 2021. gada 28. aprīļa Regulu (ES) 2021/696, ar ko izveido Savienības kosmosa programmu un Eiropas Savienības Kosmosa programmas aģentūru un atceļ Regulas (ES) Nr. 912/2010, (ES) Nr. 1285/2013 un (ES) Nr. 377/2014 un Lēmumu Nr. 541/2014/ES.

(2)Ir lietderīgi, ka EBTA valstu dalība darbībās, kas izriet no Regulas (ES) 2021/696, sāktos no 2021. gada 1. janvāra neatkarīgi no tā, kad tiek pieņemts šis lēmums, vai ja par šim lēmumam nepieciešamo konstitucionālo prasību izpildi, ja tādas ir, tiek ziņots pēc 2021. gada 10. jūlija.

(3)Subjektiem, kas veic uzņēmējdarbību EBTA valstīs, vajadzētu būt tiesīgiem piedalīties darbībās, kuras sākas pirms šā lēmuma stāšanās spēkā. Izmaksas par šādām darbībām, kuru īstenošana sākas pēc 2021. gada 1. janvāra, var tikt uzskatītas par attiecināmām ar tādiem pašiem nosacījumiem kā tie, kas piemērojami subjektiem, kuri veic uzņēmējdarbību ES dalībvalstīs, ja vien šis lēmums stājas spēkā pirms attiecīgās darbības beigām.

(4)Nosacījumi EBTA valstu un to iestāžu, uzņēmumu, organizāciju un valstspiederīgo dalībai Eiropas Savienības programmās ir izklāstīti EEZ līgumā un jo īpaši tā 81. pantā.

(5)Līgumslēdzējas puses atzīst pašreizējo oficiālo sadarbību dažādās ES kosmosa programmās. Tās vēlas balstīties uz šo spēcīgo partnerību un paplašināt sadarbību, aptverot visus attiecīgos jaunās kosmosa programmas komponentus.

(6)Attiecībā uz Norvēģijas līdzdalību jāņem vērā arī Sadarbības nolīgums satelītnavigācijas jomā starp Eiropas Savienību un tās dalībvalstīm un Norvēģijas Karalisti.

(7)Tādēļ būtu attiecīgi jāgroza EEZ līguma 31. un 37. protokols, lai īstenotu šo paplašināto sadarbību no 2021. gada 1. janvāra,

IR PIEŅĒMUSI ŠO LĒMUMU.

1. pants

Pēc EEZ līguma 31. protokola 1. panta 8.d punkta pievieno šādu punktu:
PIELIKUMS

EEZ APVIENOTĀS KOMITEJAS LĒMUMS

Nr. […]

(...),

ar ko groza EEZ līguma 31. protokolu par sadarbību īpašās jomās, kas nav četras pamatbrīvības

EEZ APVIENOTĀ KOMITEJA,

ņemot vērā Līgumu par Eiropas Ekonomikas zonu (“EEZ līgums”) un jo īpaši tā 86. un 98. pantu,

tā kā:

(1)Ir lietderīgi paplašināt EEZ līguma Līgumslēdzēju pušu sadarbību, iekļaujot Eiropas Parlamenta un Padomes Regulu (ES) 2021/818 (2021. gada 20. maijs), ar ko izveido programmu “Radošā Eiropa” (2021.–2027. gads) un atceļ Regulu (ES) Nr. 1295/2013.

(2)Ir lietderīgi, ka EBTA valstu dalība darbībās, kas izriet no Regulas (ES) Nr. 2021/818, sāktos no 2021. gada 1. janvāra neatkarīgi no tā, kad tiek pieņemts šis lēmums, vai ja par šim lēmumam nepieciešamo konstitucionālo prasību izpildi, ja tādas ir, tiek ziņots pēc 2021. gada 10. jūlija.

(3)Subjektiem, kas veic uzņēmējdarbību EBTA valstīs, vajadzētu būt tiesīgiem piedalīties darbībās, kas sākas pirms šā lēmuma stāšanās spēkā. Izmaksas par šādām darbībām, kuru īstenošana sākas pēc 2021. gada 1. janvāra, var tikt uzskatītas par attiecināmām ar tādiem pašiem nosacījumiem kā tie, kas piemērojami subjektiem, kuri iedibināti ES dalībvalstīs, ja vien šis lēmums stājas spēkā pirms attiecīgās darbības beigām.

(4)Nosacījumi EBTA valstu un to iestāžu, uzņēmumu, organizāciju un valstspiederīgo dalībai Eiropas Savienības programmās ir izklāstīti EEZ līgumā un jo īpaši tā 81. pantā.

(5)Tādēļ, lai šo paplašināto sadarbību varētu īstenot no 2021. gada 1. janvāra, būtu jāgroza EEZ līguma 31. protokols,

IR PIEŅĒMUSI ŠO LĒMUMU.

1. pants

EEZ līguma 31. protokola 9. panta 4. punktā pievieno šādu ievilkumu:

“-32021 R 0818: Eiropas Parlamenta un Padomes Regula (ES) 2021/818 (2021. gada 20. maijs), ar ko izveido programmu “Radošā Eiropa” (2021.–2027. gads) un atceļ Regulu (ES) Nr. 1295/2013 (OV L 189, 28.5.2021., 34.-60. lpp.).

Darbību, kuru īstenošana sākas pēc 2021. gada 1. janvāra, radītās izmaksas var uzskatīt par attiecināmām no darbības sākuma datuma, kas noteikts saskaņā ar attiecīgo dotācijas līgumu vai dotācijas lēmumu saskaņā ar tajā paredzētajiem nosacījumiem, ja EEZ Apvienotās komitejas 2021. gada xx Lēmums Nr. xx/2021 [šis lēmums] stājas spēkā pirms darbības beigām.
(1)Krāpšanas apkarošanas informācijas sistēma (KAIS), kura ir operatīva darbība, ko veido virkne Komisijas pārvaldītu muitas IT lietojumprogrammu, kuras izmanto tādu uzdevumu veikšanai, kas Komisijai uzticēti ar Regulu (EK) Nr. 515/97 par savstarpēju administratīvo palīdzību muitas un lauksaimniecības jomā, un

Krāpšanas apkarošanas programma lielā mērā pārņems spēkā esošo izdevumu programmu Hercule III, ar kuru atbalsta darbības, kas vērstas pret krāpšanu un citām nelikumīgām darbībām, kuras ietekmē Savienības finanšu intereses, un apvienos to ar šādu divu operatīvo darbību finansiālo bāzi:

No galvenajiem mērķiem tieši izriet programmas konkrētie mērķi, kas ir trejādi:

–programmas finansējums ir 181 207 000 EUR faktiskajās cenās;

–programma būtu jāizveido uz Padomes Regulā (ES, Euratom) 2020/2093 noteiktās daudzgadu finanšu shēmas 2021.–2027. gadam darbības laiku;

–tajā paredzēts, ka darba programma tiek pieņemta ar īstenošanas aktiem bez komiteju procedūras, tādējādi nodrošinot pareizo līdzsvaru starp procedūras noteikumiem un programmas apmēru;

–tajā ir paredzēts finansējuma orientējošs sadalījums starp programmas trim komponentiem un iespēja vajadzības gadījumā pārdalīt summas starp programmas trim komponentiem;

–tajā ir paredzēta augšējā robežvērtība 2 % apmērā izdevumiem par tehnisko un administratīvo palīdzību, kas vajadzīga programmas īstenošanai, piemēram, sagatavošanas, uzraudzības, kontroles, revīzijas un novērtēšanas darbībām, tostarp korporatīvajām informācijas tehnoloģiju sistēmām;

–tajā ir iekļauts neizsmeļošs to darbību saraksts, kuras var pretendēt uz dotācijām, un noteikta maksimālā līdzfinansējuma daļa dotācijām 80 % apmērā no attiecināmajām izmaksām, kuru izņēmuma gadījumos var palielināt līdz 90 % no attiecināmajām izmaksām;

–tajā paredzēts, ka Komisijai tiek deleģētas pilnvaras izstrādāt programmas uzraudzības un novērtējuma sistēmu un grozīt II pielikumu, kurā ietverts uzraudzības rādītāju saraksts;

–ar to tiek ieviesta prasība Komisijai ziņojuma par Savienības finanšu interešu aizsardzību satvarā ik gadu ziņot Eiropas Parlamentam un Padomei par programmas sniegumu. Komisijai būtu pienācīgi jāņem vērā Eiropas Parlamenta šajā kontekstā sniegtie ieteikumi;

–ar to tiek ieviesti noteikumi par programmas piemērošanu ar atpakaļejošu spēku no 2021. gada 1. janvāra, lai nodrošinātu programmas finansēto darbību nepārtrauktību.

4.Nobeigums

Komisija akceptē Padomes nostāju.
PIELIKUMS

1. pielikums, 1. VARIANTS, vāka 2. lappuse: TIR karnetes paraugs Nr. 5 “règles relatives à l’utilisation du carnet TIR”

vārdu “quatre” aizstāj ar vārdu “huit”;

1. pielikums, 1. VARIANTS, vāka 3. lappuse: TIR karnetes paraugs, 1.variants, Nr. 5 “rules regarding the use of the TIR Carnet“

vārdu “four” aizstāj ar vārdu “eight”;

1. pielikums, 1. VARIANTS, TIR karnetes parauga 5. lappuse (balta), kupons Nr. 1

“Esošo kuponu Nr.1 aizstāj ar šādu:

1. pielikums, 1. VARIANTS, TIR karnetes parauga 1. varianta 6. lappuse (zaļa), kupons Nr.2

“Esošo kuponu Nr.2 aizstāj ar šādu::

1. pielikums, 2. VARIANTS, vāka 2.lappuse: TIR karnetes paraugs Nr. 5 “règles relatives à l’utilisation du carnet TIR”

vārdu “quatre” aizstāj ar vārdu “huit” ;

1. pielikums, 2. VARIANTS, vāka 3.lappuse: TIR karnetes paraugs, 1.variants, Nr. 5 “rules regarding the use of the TIR Carnet”

vārdu “four” aizstāj ar vārdu “eight”;

1. pielikums, 2. VARIANTS, TIR karnetes parauga 12. lappuse (balta), kupons Nr.1

“Esošo kuponu Nr.1 aizstāj ar šādu::
EIROPAS KOMISIJA

Briselē, 28.5.2021

COM(2021) 217 final/2

CORRIGENDUM



This document corrects document COM(2021) 217 final of 29.4.2021.



Concerns the Latvian language version.



The text of the Annex has not been translated.



The text shall read as follows:

PIELIKUMS

dokumentam

Priekšlikums PADOMES REGULAI,

ar kuru groza Regulu (ES) Nr. 1387/2013, ar ko aptur kopējā muitas tarifa autonomo nodokļu piemērošanu konkrētiem lauksaimniecības un rūpniecības ražojumiem
par nostāju, kas ES vārdā jāieņem Apvienotajā padomē, kura izveidota saskaņā ar Ekonomisko partnerattiecību nolīgumu starp Eiropas Savienību un tās dalībvalstīm, no vienas puses, un DAK EPN valstīm, no otras puses, attiecībā uz atsevišķu EPN IV pielikumā iekļauto references daudzumu koriģēšanu

PASKAIDROJUMA RAKSTS

1.Priekšlikuma priekšmets

Šis priekšlikums attiecas uz lēmumu par nostāju, kas ES vārdā jāieņem Apvienotajā padomē, kura izveidota saskaņā ar Ekonomisko partnerattiecību nolīgumu (“EPN” jeb “nolīgums”) starp Eiropas Savienību un Dienvidāfrikas attīstības kopienas (DAK) EPN valstīm, attiecībā uz references daudzumu koriģēšanu atsevišķiem ražojumiem, kas uzskaitīti EPN IV pielikumā, EPN 35. panta nolūkos.

2.Priekšlikuma konteksts

2.1.Priekšlikuma pamatojums un mērķi

EPN 35. pantā ir paredzēta iespēja Dienvidāfrikas muitas savienībai piemērot aizsargpasākumu ievedmuitas nodokļa veidā, ja jebkurā konkrētā divpadsmit mēnešu laikposmā tāda lauksaimniecības produkta, kas minēts IV pielikumā un kā izcelsme ir ES, importa apjoms DAK pārsniedz tajā konkrētajam produktam norādīto references daudzumu.

EPN IV pielikumā ir tabula, kurā uzskaitīti references daudzumi divdesmit trim (23) ražojumiem divpadsmit (12) gadiem (“1. gads”, “2. gads” utt.). Tabulas 1. zemsvītras piezīmē ir teikts – “Ja šis nolīgums stājas spēkā pēc 2015. gada, tarifa pozīcijām, kas atzīmētas ar zvaigznīti, references daudzums 1. gadam ir vidējais importa daudzums Dienvidāfrikas Muitas savienībā (DMS) no ES iepriekšējos trīs (3) gados. References daudzumus turpmākajiem gadiem (pēc 1. gada) pielāgo proporcionāli šajā tabulā norādītajiem references daudzumiem.”

EPN 113. panta 8. punktā noteikts: “Ja Puses pirms šā nolīguma stāšanās spēkā lemj par tā provizorisku piemērošanu, tad visas atsauces šajā nolīgumā uz tā spēkā stāšanās datumu uzskatāmas par atsaucēm uz šādas provizoriskās piemērošanas sākuma datumu.”

EPN provizoriski piemēro kopš 2016. gada 10. oktobra. Tādēļ EPN IV pielikumā uzskaitīto vienpadsmit (11) ražojumu references daudzumi (kuri atzīmēti ar zvaigznīti) būtu jākoriģē saskaņā ar IV pielikuma tabulas zemsvītras piezīmi.

2.2.ES un DAK Apvienotā padome

Ar EPN 100. pantu ir izveidota Apvienotā padome, “kura pārrauga un pārvalda šā nolīguma īstenošanu”.

Nolīguma 101. panta 1. punktā ir noteikts, ka “Apvienotajā padomē, no vienas puses, darbojas ES Padomes locekļi un Eiropas Komisijas attiecīgie locekļi vai to pārstāvji un, no otras puses, DAK EPN valstu attiecīgie ministri vai to pārstāvji.”

101. panta 3. punktā ir noteikts, ka Apvienotā padome:

(a)ir atbildīga par šā nolīguma darbību un īstenošanu un uzrauga tā mērķu izpildi;

(b)izskata visus galvenos jautājumus, kuri rodas saistībā ar šo nolīgumu un kuri raisa kopīgu interesi un ietekmē tirdzniecību starp Pusēm;

(c)izskata Pušu priekšlikumus un ieteikumus saistībā ar šā nolīguma pārskatīšanu;

(d)sagatavo atbilstīgus ieteikumus;

(e)uzrauga Pušu ekonomisko un tirdzniecisko attiecību attīstību;

(f)uzrauga un novērtē šā nolīguma sadarbības noteikumu ietekmi uz ilgtspējīgu attīstību;
PASKAIDROJUMA RAKSTS

1. Priekšlikuma priekšmets

Šajā Komisijas lēmumā ietverts priekšlikums Padomes lēmumam par nostāju, kas Savienībai jāieņem ĀKK un ES Vēstnieku komitejā par grozījumiem Lēmumā Nr. /2019 par pārejas posma pasākumu pieņemšanu saskaņā ar 2000. gada 23. jūnijā Kotonū parakstītā Partnerattiecību nolīguma starp ES un Āfrikas, Karību jūras reģiona un Klusā okeāna (ĀKK) valstu grupu 95. panta 4. punktu (“Kotonū partnerattiecību nolīgums” jeb “KPN”) (“lēmums par pārejas posma pasākumiem”). Komisija ierosina vēlreiz pagarināt visu Kotonū partnerattiecību nolīguma noteikumu piemērošanu līdz 2021. gada 30. jūnijam vai līdz dienai, kad stājas spēkā jaunais partnerattiecību nolīgums starp Savienību un ĀKK valstīm, atkarībā no tā, kas notiek agrāk.

2.PRIEKŠLIKUMA KONTEKSTS

2.1.Kotonū Partnerattiecību nolīgums

Kopš 2000. gada Kotonū partnerattiecību nolīgums ir bijis satvars ES attiecībām ar 79 ĀKK valstīm. Nolīgums tika noslēgts uz 20 gadiem — no 2000. gada 1. marta līdz 2020. gada 29. februārim. Tas tika pārskatīts 2005. un 2010. gadā.

Ar lēmumu par pārejas posma pasākumiem Kotonū partnerattiecību nolīguma noteikumu piemērošana 2019. gada 17. decembrī tika pagarināta līdz 2020. gada 31. decembrim vai līdz dienai, kad stājas spēkā jaunais partnerattiecību nolīgums starp Savienību un ĀKK valstīm vai kad to sāk piemērot provizoriski, atkarībā no tā, kas notiek agrāk.

Sarunas par jaunu ĀKK un ES partnerattiecību nolīgumu tika sāktas 2018. gada septembrī un pašlaik tiek turpinātas. Tomēr sakarā ar aizkavēšanos, ko izraisīja Covid-19 pandēmija, ir kļuvis skaidrs, ka sarunu rezultātā netiks noslēgts jauns nolīgums, ko varētu sākt piemērot minētajā termiņā – no 2020. gada 31. decembra. Šī situācija ES un ĀKK attiecībās radītu vakuumu, kurš ir jāaizpilda.

2.2.ĀKK un ES Ministru padome

ĀKK un ES Ministru padome ir ministru līmeņa struktūra, kas izveidota ar nolīgumu (KPN 15. pants). Tās sastāvā no vienas puses ir Eiropas Savienības Padomes locekļi un Eiropas Komisijas pārstāvji, no otras puses – pa vienam valdību pārstāvošam loceklim no katras ĀKK valsts. Ministru padomes funkcijas cita starpā ietver lēmumu pieņemšanu, kuri ir nepieciešami, lai varētu īstenot un izpildīt KPN. Ministru padomes lēmumus pieņem, Pusēm savstarpēji vienojoties. Lai lēmumi būtu spēkā, klātesošiem jābūt i) pusei no Eiropas Savienības Padomes locekļiem (t. i., 14 ministriem no ES dalībvalstīm), ii) vienam Komisijas loceklim un iii) divām trešdaļām locekļu, kuri pārstāv ĀKK valstu valdības (t. i., valdības locekļiem no 55 dažādām ĀKK valstīm).
PIELIKUMS

Norādes sarunām par grozījumiem 1992. gada Starptautiskā cukura nolīgumā

Komisija tiek pilnvarota iesaistīties sarunās, ko Starptautiskā Cukura padome ir nolēmusi sākt, lai grozītu Starptautisko Cukura nolīgumu (“SCN”) attiecībā uz administratīvā budžeta un iemaksu jautājumiem, kā arī Starptautiskās Cukura organizācijas mērķiem un darba programmu. Komisija iesaistās šajās sarunās ar mērķi modernizēt SCN un it sevišķi novērst pašreizējās neatbilstības starp Starptautiskās Cukura organizācijas biedru balsu sadalījumu un finansiālajām iemaksām, no vienas puses, un to relatīvo pozīciju pasaules cukura tirgū, no otras puses, ņemot vērā notikumus pasaules cukura tirgū.
PASKAIDROJUMA RAKSTS

1.PRIEKŠLIKUMA KONTEKSTS

•Priekšlikuma pamatojums un mērķi

Komisija, pamatodamās uz attiecīgajām sarunu norādēm, ar Senegālas Republikas (“Senegāla”) valdību ir risinājusi sarunas par to, lai noslēgtu jaunu protokolu, kas pievienojams esošajam zivsaimniecības partnerattiecību nolīgumam. Šo sarunu iznākumā 2019. gada 19. jūlijā ir parafēts jauns protokols. Protokols aptver piecu gadu laikposmu no tā provizoriskās piemērošanas sākuma dienas, t. i., no parakstīšanas dienas, kā noteikts protokola 16. pantā.

Protokols paredz zvejas iespējas Savienības kuģiem, konkrēti,